Rīgas valstspilsētas pašvaldības Ārtelpas un mobilitātes departaments

Ģertrūdes iela 36, Rīga, LV-1011, tālrunis 67012222, e‑pasts: amd@riga.lv

RĪKOJUMS

Rīgā

|  |  |  |
| --- | --- | --- |
| 08.09.2025. |  | Nr. AMD-25-510-rs |

|  |
| --- |
| Par satiksmi Krustpils ielā un Sila ielā |

Pamatojoties uz Ministru kabineta 19.01.2016. noteikumu Nr. 42 “Kārtība, kādā aizliedzama vai ierobežojama satiksme” 2.3., 3.2. apakšpunktu un 8. punktu, Rīgas domes 12.07.2023. saistošo noteikumu Nr. RD-23-217-sn “Par Rīgas valstspilsētas pašvaldības īpašumā esošo ceļu pārvaldību” 5.6. apakšpunktu, kā arī ņemot vērā Rīgas valstspilsētas pašvaldības un sabiedrību ar ierobežotu atbildību “ACBR” 22.02.2024. noslēgto līgumu Nr. RDCA-24-33-lī “Pilsētas sabiedriskā transporta savienojuma punkta izbūve dzelzceļa stacijā – Šķirotava” un sabiedrības ar ierobežotu atbildību “ACBR” 15.08.2025. iesniegumu Nr. 4-OUT-2025-0668 par Rīgas valstspilsētas pašvaldības Ārtelpas un mobilitātes departamenta rīkojumu objektā “Pilsētas sabiedriskā transporta savienojuma punkta izbūve dzelzceļa stacijā - Šķirotava”:

1. Noteikt, ka no 16.09.2025. līdz 18.09.2025. tiek ierobežota transportlīdzekļu, gājēju kustība Krustpils ielā, posmā no ēkas Krustpils iela 42 līdz ēkai Krustpils ielā 117, un Sila ielā pirms krustojuma ar Krustpils ielu saskaņā ar satiksmes organizācijas shēmu (1. pielikums), kā arī tiks izslēgti luksoforu signāli Krustpils ielas un Granīta ielas krustojumā.

2. Noteikt, ka no 19.09.2025. līdz 31.10.2025. tiek ierobežota transportlīdzekļu, gājēju kustība Krustpils ielā, posmā no ēkas Krustpils iela 42 līdz ēkai Krustpils ielā 117, un Sila ielā pirms krustojuma ar Krustpils ielu saskaņā ar satiksmes organizācijas shēmu (2. pielikums), kā arī tiks izslēgti luksoforu signāli Krustpils ielas un Granīta ielas krustojumā.

3. Atbildīgais par darbu veikšanu - sabiedrības ar ierobežotu atbildību “ACBR” atbildīgais būvdarbu vadītājs Vladimirs Popovs (tālrunis 26352405; e-pasts: vladimirs.popovs@acbr.lv).

4. Ņemt vērā, ka sabiedrība ar ierobežotu atbildību “ACBR” no 16.09.2025. līdz 31.10.2025. Krustpils ielā un Sila ielā nodrošinās:

4.1. ceļa zīmju izvietošanu saskaņā ar satiksmes organizācijas shēmu;

4.2. satiksmes organizāciju ar luksoforiem;

4.3. iedzīvotāju un uzņēmumu, kuri atrodas minētajos ielas posmos, transportlīdzekļu piebraukšanu pie dzīvesvietas vai uzņēmuma;

4.4. operatīvā transporta satiksmi;

4.5. darbu izpildi saskaņā ar līgumu;

4.6. sabiedriskā transporta satiksmi, pagaidu pieturvietu izveidi un izvietot slēgtajās pieturvietās informāciju par pieturvietas slēgšanu, kā arī norādi par tuvākās pieturvietas atrašanās vietu un izvietot pagaidu pieturvietās pagaidu kustības sarakstus.

5. Noteikt, ka transportlīdzekļu, gājēju kustību Krustpils ielā un Sila ielā var atjaunot pirms rīkojumā minētā laika, ja darbi tiek pabeigti ātrāk.

6. Rīgas valstspilsētas pašvaldības Centrālās administrācijas Komunikācijas pārvaldei:

6.1. nodrošināt informācijas par izmaiņām transportlīdzekļu satiksmē Krustpils ielā un Sila ielā publiskošanu Rīgas valstspilsētas pašvaldības komunikācijas kanālu resursos;

6.2. publicēt rīkojumu Rīgas valstspilsētas pašvaldības oficiālajā tīmekļvietnē www.riga.lv.

|  |  |
| --- | --- |
| Direktora p.i. | A.Klinklāva |

|  |
| --- |
| Stoķis 67012708 |